গ্লি (বিড়াল)
গ্লি ( আনু. ২০০৪ – ৭ নভেম্বর ২০২০) ইস্তাম্বুলের একটি তুর্কি ইউরোপীয় খাটো লোমের বিড়াল যেটি আয়া সোফিয়ায় বসবাসের জন্য সবচেয়ে বেশি পরিচিত, এবং এজন্য বিড়ালটি ইন্টারনেট সেলিব্রিটিতে পরিণত হয় ও পর্যটকদের দৃষ্টি আকর্ষণ করে। গ্লি ২০০৪ সালে জন্মগ্রহণ করে এবং আয়া সোফিয়ায় বেড়ে ওঠে। ২০২০ সালে আয়া সোফিয়া নামাজের জন্য পুনরায় খোলা হলে এটি মিডিয়ার উল্লেখযোগ্য মনোযোগ অর্জন করে। ২৪ সেপ্টেম্বর থেকে ইস্তাম্বুলের লেভান্তের একটি ভেটেরিনারি ক্লিনিকে চিকিৎসা নেওয়ার পর ৭ নভেম্বর ২০২০ তারিখে গ্লি মারা যায়। এরপর ঘোষণা করা হয় যে বিড়ালটিকে আয়া সোফিয়া প্রাঙ্গনে সমাহিত করা হবে। ইনস্টাগ্রাম অ্যাকাউন্ট @hagiasophiacat গ্লিকে উৎসর্গ করে তৈরি হয়েছিল এবং এর মৃত্যুর সময় ১১৮,০০০ এরও বেশি লোক অ্যাকাউন্টটি অনুসরণ করতো।